Σπύρος Σίμος

Ο Σπύρος Σίμος (1868 - 14 Φεβρουαρίου 1935) ήταν Έλληνας δημοσιογράφος και πολιτικός, που διατέλεσε βουλευτής Άρτας και Ιωαννίνων.

 Βιογραφία 
Γεννήθηκε στη ΛάβδανηΘεσπρωτία, 7 Σεπτεμβρίου 1932, σελ. 3. της Ηπείρου (περιοχή Πωγωνίου) το 1868 και το επίσημο όνομά του ήταν Σπυρίδων Σίμος. Εργάστηκε ως δημοσιογράφος και ήταν εκδότης της εφημερίδας "Πατρίς".Συνέντευξη του Ελπιδοφόρου Ιντζέμπελη στον Χρήστο Αλεξόπουλο για το βιβλίο «Ο Ελευθέριος Βενιζέλος και το κόμμα των Φιλελευθέρων στην Ήπειρο», Ο Μαΐστρος, 13-2-2016.

Εξελέγη αρχικά βουλευτής Άρτας στις εκλογές του Αυγούστου και του Νοεμβρίου του 1910, στις εκλογές του 1912 και στις εκλογές του Μαΐου του 1915. Στη συνέχεια εξελέγη βουλευτής Ιωαννίνων το 1920, 1923 και το 1932 και 1933 με το Κόμμα Φιλελευθέρων.

Ο Σπυρίδων Σίμος διορίστηκε υπουργός επί της Περιθάλψεως Οικογενειών Επιστράτων και Προσφύγων στην Κυβέρνηση Εθνικής Αμύνης στις 6 Οκτωβρίου 1916.Γιώργος Χιονίδης, «Η επίσημη εφημερίδα της προσωρινής κυβερνήσεως Θεσσαλονίκης του Ελευθερίου Βενιζέλου. (Μιά πρώτη επισκόπηση των περιεχομένων της (15/09/1916-10/06/1917)»Ελληνική Ιστορική Εταιρεία, Ε' Πανελλήνιο Ιστορικό Συνέδριο-Πρακτικά, Αθήνα, 1984, σελ.91 κ.εξ Επίσης, στην κυβέρνηση του Ελευθερίου Βενιζέλου του 1917 παρέμεινε υπουργός Περιθάλψεως, ως τις 4 Νοεμβρίου 1920.

Η τελευταία του βουλευτική θητεία διακόπηκε από τον αιφνίδιο θάνατό του, στις 14 Φεβρουαρίου 1935.Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 274 (αριθμ. 1459) 

Έγραψε το βιβλίο "Λόγοι και Έργα", με το οποίο κατήγγειλε τη διαφθορά της εποχής του (έκδοση της εφημερίδας Πατρίς, 1912). Συγκεκριμένα, κατήγγειλε ότι ο πολιτευτής της εποχής του, Κωνσταντίνος Καραπάνος (κτηματίας και εκλεγείς βουλευτής το 1910 μαζί με τον γιο του, Πύρρο) εξαγόρασε τους ψηφοφόρους του διαθέτοντας 100 χιλιάδες δραχμές για τις εκλογές του Νοεμβρίου του 1910.

 Παραπομπές 

 Προτεινόμενη βιβλιογραφία 
Ελπιδοφόρος Ιντζέμπελης, Ο Ελευθέριος Βενιζέλος και το Κόμμα Φιλελευθέρων στην Ήπειρο - Σίμος, Καραπάνος, Γαρουφαλιάς: Επιστολές, έγγραφα και μαρτυρίες, εκδ. Historical Quest, Αθήνα 2015. ISBN 978-618-5088-15-6

Κατηγορία:Έλληνες δημοσιογράφοι του 19ου αιώνα
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Άρτας
Κατηγορία:Βουλευτές Ιωαννίνων
Κατηγορία:Έλληνες υπουργοί Περιθάλψεως